বাংলায় ৩৫৫ প্রয়োগ করার আর্জির শুনানিতে ‘বড়’ মন্তব্য সুপ্রিম কোর্টের

নয়া দিল্লি: প্রশাসনিক এক্তিয়ারে হস্তক্ষেপ করা হচ্ছে বলে ইতিমধ্যেই আমরা অভিযুক্ত। পশ্চিমবঙ্গে সংবিধানের আর্টিকেল ৩৫৫ প্রয়োগ করার আর্জির শুনানিতে মন্তব্য সুপ্রিম কোর্টের (Supreme Court)। বিধানসভায় পাস হওয়া বিল আটকে রাখা প্রসঙ্গে রাষ্ট্রপতিকে দেওয়া সুপ্রিম নির্দেশ বিতর্কে সোমবার ইঙ্গিত দিল কোর্ট।

ওয়াকফ সংশোধনী আইনের প্রতিবাদে মুর্শিদাবাদে সম্প্রতি হওয়া ব্যাপক হাঙ্গামার পরিপ্রেক্ষিতে এবং সেখানে বহিরাগতের আক্রমণ এবং স্থানীয় উত্তেজনার পরিপ্রেক্ষিতে সংবিধানের ৩৫৫ ধারা কেন্দ্রকে প্রয়োগ করার নির্দেশ দিতে আবেদন। আগামীকাল হতে চলা শুনানিতে এমন আবেদন পেশ করে আইনজীবী বিষ্ণু শংকর জৈনের দাবি, ওই রাজ্যে অবিলম্বে কেন্দ্রীয় বাহিনী মোতায়েন করার প্রয়োজনীয়তা দেখা দিয়েছে। সেই প্রসঙ্গে আরো কিছু তথ্য পেশ করার অনুমতি প্রার্থনা।

আরও পড়ুন: প্রাথমিকে ৩২ হাজার চাকরি বাতিল মামলার শুনানি আগামী সপ্তাহে

আপনি চান কেন্দ্রকে আমরা বাধ্যতামূলক নির্দেশ দিই? কিন্তু ইতিমধ্যেই আমাদের বিরুদ্ধে আইনসভা ও প্রশাসনিক এক্তিয়ারে হস্তক্ষেপ করার অভিযোগ উঠেছে। মন্তব্য বিচারপতি বি আর গাভাই ও বিচারপতি অগাস্টিন জর্জ মাসির।

আইনসভার পাশ হওয়া বিল রাজ্যপালের পাশাপাশি রাষ্ট্রপতিও অনন্তকাল আটকে রাখতে পারেন না। এমন অভিমত সহ সুপ্রিম কোর্টের নির্দিষ্ট সময়সীমা ঘোষণা। এই নির্দেশের পরিপ্রেক্ষিতে উপরাষ্ট্রপতি জগদীপ ধনখড়ের তীব্র সুপ্রিম সমালোচনা।