সংসদ ভবনে হামলার নিয়ে বড় ঘোষণা

নয়া দিল্লি: সংসদ ভবনে হামলার ২০০১-এর ভয়ংকর স্মৃতি ফিরিয়ে আনতেই অভিযুক্তরা ২০২৩ সালের হামলা সংগঠিত করে। বৃহস্পতিবার দিল্লি হাইকোর্টকে (Delhi High Court) জানাল পুলিশ। ২০১৫ সাল থেকেই নয়া সংসদ ভবনে হামলার ষড়যন্ত্র শুরু হয়।

আরও পড়ুন: জেলা সফরে মুখ্যমন্ত্রী

নবভারতের প্রতীক স্বরূপ সংসদ ভবন চালু হতেই ষড়যন্ত্রকারীরা সেখানে ২০০১ সালে পুরনো সংসদ ভবনে হওয়া জঙ্গি হামলার স্মৃতি নয়া ভবনে ফিরিয়ে আনার পরিকল্পনা চূড়ান্ত করে। ২০২৩ সালের ১৩ ডিসেম্বর সেই সূত্রেই হামলা চালানো হয়। তার জেরে সংসদ ভবনে যারা উপস্থিত ছিলেন, তারা ছাড়াও সারা দেশে আতঙ্কের পরিবেশ তৈরি হয়, অভিমত পুলিশের।

মনোরঞ্জন সহ অন্যান্যরা ধরা পড়ার পর নেতাজি সুভাষ চন্দ্র বোস, শহীদ ভগৎ সিং ইত্যাদি স্বাধীনতা সংগ্রামীর নাম করে দেশভক্ত সাজার চেষ্টা করলেও তদন্তে দেখা গিয়েছে, এরা ওইসব মহান ব্যক্তি সম্পর্কে প্রায় কিছুই জানে না। বরং ষড়যন্ত্রে ব্যবহৃত ডিজিটাল তথ্য প্রমাণ ও অন্যান্য নথিপত্র নষ্ট করে ফেলার প্রচেষ্টা চালায়। একই সঙ্গে তাদের প্রচার পাওয়ার আকাঙ্ক্ষাও ছিল তীব্র। ধৃত চার আতঙ্কবাদী সম্পর্কে জানিয়েছে পুলিশ।